	



REPUBLIKA SLOVENIJA

Ministrstvo za finance

FINANČNA uprava Republike Slovenije

Šmartinska cesta 55, p.p. 631, 1001 Ljubljana
T: 01 478 38 00


E: gfu.fu@gov.si


www.fu.gov.si


Številka: 
1004-140/2026-1


Datum: 
10. 07. 2026 
Na podlagi 25. člena Zakona o delovnih razmerjih (ZDR-1) (Uradni list RS, št.: 21/13, s spremembami in dopolnitvami) in 33. člena Zakona o javnih uslužbencih (Uradni list RS, št. 32/25) Finančna uprava RS objavlja prosto delovno mesto za določen čas nadomeščanja:
na Finančnem uradu Koper
FINANČNI KONTROLOR SVETOVALEC (šifra 20131) v Oddelku za nepremičnine in drugo obdavčitev 1, Sektor za davke – 8 mesecev oziroma do vrnitve javnega uslužbenca nazaj na delo

Izhodiščni plačni razred naziva finančni kontrolor svetovalec III je 17. plačni razred oziroma osnovna plača v višini 2.030,25 EUR bruto, pri čemer pridobi pravico do izplačila osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24). Na dan objave tega javnega natečaja znaša osnovna plača 1.820,71 EUR bruto.
Kraj opravljanja dela: Finančna uprava RS, Finančni urad Koper, Piranska cesta 2, 6000 Koper.
Pogoji za zasedbo delovnega mesta:

· najmanj visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),

· 7 mesecev delovnih izkušenj na zahtevani stopnji izobrazbe.

Posebni pogoji in dodatna znanja:
· višja raven znanja jezika narodne skupnosti,
· strokovni izpit iz upravnega postopka druge stopnje,

· strokovni izpit po Zakonu o finančni upravi:

· splošni strokovni izpit za opravljanje nalog finančne uprave ter
· strokovni izpit za finančni nadzor I. stopnje, 

· preizkus znanja za vodenje prekrškovnega postopka in izdajo plačilnega naloga.

Opis nalog iz sistemizacije:
· kontroliranje pravočasnosti in pravilnosti ter ukrepanje ob neobračunanem oziroma nepravilno obračunanem davku,

· vodenje posebnega ugotovitvenega postopka za določitev davčne osnove in odmere davkov in drugih obveznosti,

· vodenje zahtevnih postopkov v zvezi z zahtevki za vračilo davkov na podlagi obračunov davka,

· sodelovanje in svetovanje pri zahtevnejših postopkih kontrole/nadzora in odmere davkov,

· zbiranje, urejanje in priprava podatkov za oblikovanje zahtevnejših gradiv,

· vodenje prekrškovnega postopka in izdaja plačilnega naloga,

· vodenje zahtevnih upravnih in davčnih postopkov na I. stopnji po pooblastilu,

· priprava in knjiženje knjigovodskih dogodkov,

· usklajevanje podatkov z davčnimi zavezanci,

· razkritja,

· opravljanje drugih upravnih nalog podobne zahtevnosti, 

· opravljanje drugih nalog in dejanj, določenih z zakonom in drugimi predpisi ter opravil, ki jih odredi nadrejeni.
Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je kandidat pridobil z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. 
Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero kandidat kandidira. 
Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela
Strokovni izpit iz upravnega postopka druge stopnje mora kandidat opraviti najkasneje v šestih mesecih od sklenitve delovnega razmerja.

Splošni strokovni izpit za opravljanje nalog finančne uprave mora uslužbenec finančne uprave opraviti v šestih mesecih od sklenitve delovnega razmerja.  

Strokovni izpit za finančni nadzor I. stopnje mora uslužbenec finančne uprave opraviti najpozneje v enem letu po sklenitvi delovnega razmerja.  

Preizkus znanja za vodenje prekrškovnega postopka in izdajo plačilnega naloga mora uslužbenec opraviti v šestih mesecih od sklenitve delovnega razmerja.

Z izbranim kandidatom bo, iz naslova nadomeščanja začasno odsotnega javnega uslužbenca, sklenjena pogodba o zaposlitvi za določen in poln delovni čas.

Splošni pogoji, ki jih morajo izpolnjevati kandidati za zasedbo delovnega mesta: 

· znanje uradnega jezika,

· državljanstvo Republike Slovenije, 

· da oseba ni bila pravnomočno obsojena zaradi naklepnega kaznivega dejanja, ki se preganja po uradni dolžnosti, in da ni bila obsojena na nepogojno kazen zapora v trajanju več kot šest mesecev, 

· da zoper osebo ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti. 

K prijavi morajo kandidati priložiti naslednje:
1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena, 
2. izjavo z opisom delovnih izkušenj, iz katere je razvidno izpolnjevanje pogoja glede zahtevanih delovnih izkušenj,
3. pisno izjavo kandidata o višji ravni znanja jezika narodne skupnosti,

4. pisno izjavo kandidata:

· o znanju uradnega jezika,

· da je državljan Republike Slovenije,

· da ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,

· da zoper njega ni vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

5. izjavo, da za namen tega natečajnega postopka dovoljuje Finančni upravi RS pridobitev podatkov iz 3. točke iz uradne evidence.

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil. 
Kandidat, v roku 8 dni po objavi, vloži prijavo v elektronski obliki, ki jo pošlje na elektronski naslov, kjer se bo delo opravljalo. Veljavnost prijave ni pogojena z elektronskim podpisom. 

Prijave se pošljejo na elektronski naslov: kp.fu@gov.si.
 

Za dodatne informacije o vsebini dela se lahko obrnete na Barbaro Alessio Furlan, tel.: 05/610-8052.
Za dodatne informacije o formalni izvedbi izbirnega postopka se lahko obrnete na Špelo Praček, tel.: 01/478-2728.
Kandidati bodo o izbiri pisno obveščeni najkasneje v roku 8 dni po opravljeni izbiri. 

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške. 

            mag. Janko Preac,

                                                                                                    v. d. generalnega direktorja  

Poslati: 
· objava na portal GOV.SI,
· objava na Zavodu RS za zaposlovanje.

